Diari Oficial de la Generalitat Valenciana


Sumari del DOGV 10596, del 12-02-2025 (2025/2218)

RESOLUCIÓ de 23 de gener de 2025, per la qual es convoca l'acció concertada per a la gestió, organització i tramitació dels desplaçaments de persones en tractament de la malaltia renal crònica avançada mitjançant hemodiàlisi.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10309

Data del DOGV
:   12-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2218

CVE
:   YRYJ-T-4031-8171

Data del document
:   23-01-2025

Organisme emissor
:   Conselleria de Sanitat

Tipus de document
:   Resolució

*Fets*

1. Les persones sotmeses al tractament d'hemodiàlisi responen generalment al de persones majors amb dificultats de mobilitat i molt dependents, i és el mitjà de trasllat al centre un dels elements que subjectivament més marca la seua qualitat de vida, trasllat que han de realitzar com a mínim tres vegades a la setmana i habitualment durant la resta de la seua vida. Estes en la majoria dels casos han de desplaçar-se als centres pels propis mitjans, i sol·licitar un reembossament de gastos, en els termes de l'Orde de 26 d'abril de 2002, de la Conselleria de Sanitat, per la qual es regula el transport no concertat d'usuaris i dietes d'hostalatge i manutenció en l'àmbit de la Comunitat Valenciana.

2. Les associacions de pacients són les que, tradicionalment, col·laboren amb estos malalts en la gestió i organització d'estos desplaçaments a la Comunitat Valenciana i en la resta del territori nacional, per l'especial sensibilitat cap a estos.

3. La Conselleria de Sanitat ha regulat l'acció concertada establint les condicions a les quals ha de sotmetre's la realització d'acords amb entitats públiques o entitats privades sense ànim de lucre, per a la prestació a les persones de servicis de caràcter sanitari, amb mitjans aliens a la xarxa pròpia del sistema públic sanitari de la Comunitat Valenciana.

4. Per Resolució 20 d'octubre de 2022, del conseller de Sanitat Universal i Salut Pública, per la qual es convoca l'acció concertada per a la gestió, organització i tramitació dels desplaçaments de persones en tractament de la malaltia renal crònica avançada mitjançant hemodiàlisi.

5. Per acords de 22 i 24 de febrer de 2023 es van firmar accions concertades amb Alcer Alicante i amb Alcer Castalia, que van ser publicats en el DOGV el 7 de març de 2023 i la vigència dels quals expira el 21 i 23 de febrer de 2025, respectivament.

6. La directora general d’Atenció Hospitalària ha emés informe justificant la necessitat de concertar la gestió, organització i tramitació de desplaçaments de persones en tractament de la malaltia renal crònica avançada mitjançant hemodiàlisi.

*Fonaments de dret*

1. La Llei 14/1986, de 25 d'abril, general de sanitat, en l’article 90.

2. La Llei 10/2014, de 29 de desembre, de la Generalitat, de salut de la Comunitat Valenciana.

3. El Reial decret 1030/2006, de 15 de setembre, modificat pel Reial decret llei 16/2012, de 20 d'abril, de mesures urgents per a garantir la sostenibilitat del Sistema Nacional de Salut i millorar la qualitat i seguretat de les seues prestacions.

4. La Llei 7/2017, de 30 de març, de la Generalitat, sobre acció concertada per a la prestació de servicis a les persones en l'àmbit sanitari.

5. Decret 183/2024, de 17 de desembre, del Consell, de modificació del Decret 173/2024, de 3 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat.

6. Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat. Orde 4/2023, de 13 d'octubre, de la Conselleria de Sanitat, per la qual es desenrotlla el Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat.

7. Orde 3/2017, d'1 de març, de la Conselleria de Sanitat Universal i Salut Pública, per la qual es regula l'acció concertada per a la prestació de servicis a les persones en l'àmbit sanitari.

8. Llei 39/2015, d'1 d'octubre, del procediment administratiu comú de les administracions públiques.

9. Llei 40/2015, d'1 d'octubre, de règim jurídic del sector públic.

10. Llei orgànica 3/2018, de 5 de desembre, de protecció de dades personals i garantia dels drets digitals.

RESOLC

*Primer*

Convocar acció concertada per a la prestació de servicis a les persones en l'àmbit sanitari per a la gestió, organització i tramitació de desplaçaments de persones en tractament de la malaltia renal crònica avançada mitjançant hemodiàlisi d'acord amb l'annex I d'esta resolució.

*Segon*

Aprovar les condicions administratives i tècniques, els requisits aplicables a l'acció concertada, així com les seues condicions econòmiques, ateses tarifes màximes o mòduls, que figuren com a annex II a esta resolució.

*Tercer*

Cal ordenar la publicació d'esta resolució en el DOGV.

Contra la present resolució, que posa fi a la via administrativa, les persones interessades podran interposar recurs contenciós administratiu davant Tribunal Superior de Justícia de la Comunitat Valenciana en el termini de dos mesos comptats des de l'endemà de la recepció de la seua notificació. Així mateix, amb caràcter potestatiu, es podrà interposar un recurs de reposició en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que s'establix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen procedent.

  

València, 23 de gener de 2025

Marciano Gómez Gómez

Conseller de Sanitat

Esta disposició conté annexos. Consulteu-ne la versió en PDF.